มหาวิทยาลัยสยาม

มหาวิทยาลัยสยาม (อังกฤษ: Siam University; ชื่อย่อ: มส. - SU) เป็นมหาวิทยาลัยเอกชน ตั้งอยู่ที่ถนนเพชรเกษม แขวงบางหว้า เขตภาษีเจริญ กรุงเทพมหานคร ห่างจากสถานีรถไฟฟ้าบีทีเอสและสถานีเอ็มอาร์ที รถไฟฟ้ามหานครสายเฉลิมรัชมงคลสายสีน้ำเงิน เพียง 200 เมตร เริ่มขึ้นในปี พ.ศ. 2508 จาก "โรงเรียนเทคโนโลยีสยาม" และได้สถาปนาอย่างเป็นทางการเมื่อปี พ.ศ. 2516 โดยอาจารย์ ดร.ณรงค์ มงคลวนิช เดิมคือ "วิทยาลัยเทคนิคสยาม" ต่อมายกระดับเป็น "มหาวิทยาลัยเทคนิคสยาม" และเปลี่ยนชื่อเป็น  "มหาวิทยาลัยสยาม" ตามลำดับ มหาวิทยาลัยสยามนับได้ว่าเป็นมหาวิทยาลัยเอกชนที่มีขนาดใหญ่ที่สุดและเก่าแก่ที่สุดในย่านฝั่งธนบุรี อธิการบดีคนปัจจุบันคือ ดร.พรชัย มงคลวนิช
== ประวัติ ==
มหาวิทยาลัยสยาม เป็นสถาบันอุดมศึกษาเอกชน 1 ใน 5 สถาบันแรกของประเทศไทย ได้รับการริเริ่มขึ้นในปี พ.ศ. 2508 และได้สถาปนาอย่างเป็นทางการเมื่อ พ.ศ. 2516 โดยอาจารย์ ดร.ณรงค์ มงคลวนิช ใช้ชื่อเดิมว่า "วิทยาลัยเทคนิคสยาม" ต่อมาในปี พ.ศ. 2529 ได้เปลี่ยนสถานภาพเป็น "มหาวิทยาลัยเทคนิคสยาม" และเปลี่ยนชื่อเป็น "มหาวิทยาลัยสยาม" ในลำดับต่อมา โดยปัจจุบันมหาวิทยาลัยสยามมีสถานะเป็นสถาบันอุดมศึกษาเอกชนในสังกัดสำนักงานคณะกรรมการการอุดมศึกษา กระทรวงศึกษาธิการ มี พลอากาศเอกชลิต พุกผาสุข องคมนตรี เป็นนายกสภามหาวิทยาลัย และ ดร.พรชัย มงคลวนิช เป็นอธิการบดี
ปัจจุบันมหาวิทยาลัยสยามมีนักศึกษารวมกว่า 10,000 คน มีนักศึกษานานาชาติกว่า 1,000 คนจากกว่า 40 ประเทศทั่วโลก เปิดดำเนินการเรียนการสอนในระดับปริญญาตรี ปริญญาโท และปริญญาเอก ทั้งหลักสูตรภาษาไทยและหลักสูตรนานาชาติ รวมทั้งสิ้นกว่า 50 หลักสูตร โดยแบ่งออกเป็น 16 คณะ คือ คณะบริหารธุรกิจ คณะวิศวกรรมศาสตร์ คณะแพทยศาสตร์ คณะนิติศาสตร์ คณะศิลปศาสตร์ คณะนิเทศศาสตร์ คณะวิทยาศาสตร์ คณะพยาบาลศาสตร์ คณะเภสัชศาสตร์ คณะเทคโนโลยีสารสนเทศ คณะสาธารณสุขศาสตร์ วิทยาลัยนานาชาติ วิทยาลัยดนตรีและศิลปะการแสดง บัณฑิตวิทยาลัย คณะรัฐศาสตร์ และคณะทันตแพทยศาสตร์(ก่อตั้ง 2565) ได้ผลิตบัณฑิตออกไปรับใช้สังคมแล้วกว่า 80,000 คน
มหาวิทยาลัยสยาม ได้รับการรับรองให้เป็นภาคีสมาชิกของสมาคมมหาวิทยาลัยนานาชาติ (International Association of Universities-IAU) สมาคมอธิการบดีระหว่างประเทศ (International Association of University Presidents - IAU) ซึ่งอธิการบดีได้รับเกียรติให้เป็นกรรมการบริหารสมาคมตั้งแต่ปี พ.ศ. 2527 จนถึงปัจจุบัน และมหาวิทยาลัยยังได้รับการรับรองให้เป็นสมาชิกของสมาคมการศึกษาขั้นอุดมศึกษาแห่งภูมิภาคเอเชียตะวันออกเฉียงใต้ (The Association of South East Asian Institutions of Higher Learning - ASAIHL) สมาคมสถาบันการศึกษาด้านการโรงแรมและการท่องเที่ยวแห่งภาคพื้น ยุโรป (EUHOFA) และสมาคมฝึกอบรมและพัฒนาองค์กรแห่งภาคพื้นเอเชียตะวันออกเฉียงใต้ (Asian Regional Training and Development Organization-ARTDO) และเป็นพันธมิตรทางการศึกษากับมหาวิทยาลัยและวิทยาลัยต่างประเทศชั้นนำกว่า 54 สถาบันทั่วโลก
== สัญลักษณ์ประจำมหาวิทยาลัย ==
ตราประจำมหาวิทยาลัยสยาม ประกอบด้วย ฟันเฟือง แผนที่ประเทศไทย และเรือใบ ซึ่งหมายถึงสถาบันที่ขับเคลื่อนและผลักดันให้ประเทศไทยก้าวหน้าถาวรสืบไป
สิ่งศักดิ์สิทธิ์ประจำมหาวิทยาลัย ได้แก่ พระวิษณุกรรม บรมครูแห่งการช่าง ซึ่งสร้างขึ้นตั้งแต่สมัยยังเป็น "วิทยาลัยเทคนิคสยาม" ปัจจุบันประดิษฐานอยู่บริเวณประตูด้านหน้ามหาวิทยาลัย
สีประจำมหาวิทยาลัยคือ สีเหลือง-น้ำตาล  โดยสีเหลือง หมายถึง ปัญญา ส่วนสีน้ำตาล หมายถึง ความรู้ความเชี่ยวชาญ สอดคล้องกับคำขวัญของมหาวิทยาลัยที่ว่า "ปัญญาเป็นรัตนของนรชน"
ต้นไม้ประจำมหาวิทยาลัย ได้แก่ ต้นหูกวาง ซึ่งเป็นต้นไม้ที่มีอยู่เป็นจำนวนมากในมหาวิทยาลัยสยาม ในฤดูผลัดใบจะมีใบสีเหลืองและผลสีน้ำตาล สอดคล้องกับสีประจำประจำมหาวิทยาลัย
สัตว์สัญลักษณ์ ได้แก่ ช้าง ซึ่งเป็นสัตว์คู่บ้านคู่เมืองของชาว "สยาม" มาแต่โบราณ
แนวคิดของมหาวิทยาลัย เน้นเรื่อง FREEDOM OF THOUGHT การให้อิสรภาพนักศึกษาทางความคิด เพราะอิสรภาพคือบ่อเกิดแห่งปัญญา นั่นก็คือ THINK FREELY WORK WISELY หรือ “คิดด้วยอิสระ ทำด้วยปัญญา”
== คณะวิชา ==
คณะวิศวกรรมศาสตร์
*หลักสูตรวิศวกรรมศาสตรบัณฑิต
**สาขาวิชาวิศวกรรมเครื่องกล
**สาขาวิชาวิศวกรรมไฟฟ้า
**สาขาวิชาวิศวกรรมคอมพิวเตอร์
**สาขาวิชาวิศวกรรมโยธา
**สาขาวิชาวิศวกรรมยานยนต์
**สาขาวิชาวิศวกรรมอุตสาหการ
*หลักสูตรอุตสาหกรรมศาสตรบัณฑิต
**สาขาวิชาวิศวกรรมเครื่องกล
**สาขาวิศวกรรมไฟฟ้า
**สาขาวิชาเทคโนโลยียานยนต์
**สาขาวิชาเทคโนโลยีการพิมพ์
คณะวิทยาศาสตร์
*หลักสูตรวิทยาศาสตร์บัณฑิต
**สาขาวิชาเทคโนโลยีการอาหาร
**สาขาวิชาวิทยาการคอมพิวเตอร์
คณะพยาบาลศาสตร์
*หลักสูตรพยาบาลศาสตร์บัณฑิต
คณะสาธารณสุขศาสตร์
*หลักสูตรวิทยาศาสตรบัณฑิต
**สาขาวิชาอาชีวอนามัยและความปลอดภัย
(ปัจจุบันยกระดับเป็นภาควิชาสาธารณสุขศาสตร์ สังกัดคณะแพทยศาสตร์)
คณะบริหารธุรกิจ
*หลักสูตรบัญชีบัณฑิต
**สาขาวิชาการบัญชี
*หลักสูตรบริหารธุรกิจบัณฑิต
**สาขาวิชาการเงินและการลงทุน
**สาขาวิชาการตลาด
**สาขาวิชาการจัดการทั่วไปและการประกอบการ
**สาขาวิชาการจัดการธุรกิจระหว่างประเทศ
คณะนิติศาสตร์
*หลักสูตรนิติศาสตรบัณฑิต
คณะรัฐศาสตร์
*หลักสูตรรัฐศาสตรบัณฑิต
*หลักสูตรรัฐศาสตรมหาบัณฑิต
คณะนิเทศศาสตร์
*หลักสูตรนิเทศศาสตรบัณฑิต
**สาขาวิชาการโฆษณา
**สาขาวิชาการประชาสัมพันธ์
**สาขาวิชาหนังสือพิมพ์และสิ่งพิมพ์
**สาขาวิชาวิทยุ-โทรทัศน์-ภาพยนตร์
**สาขาวิชาสื่อสารการแสดง
**สาขาวิชาการโฆษณา
**สาขาวิชาสื่อดิจิทัล (Digital Media)
คณะศิลปศาสตร์
*หลักสูตรศิลปศาสตรบัณฑิต
**สาขาวิชาการโรงแรมและการท่องเที่ยว
**สาขาวิชาภาษาอังกฤษสื่อสารธุรกิจ
**สาขาวิชาภาษาญี่ปุ่นเพื่อการสื่อสาร
คณะเภสัชศาสตร์
*หลักสูตรเภสัชศาสตรบัณฑิต
คณะเทคโนโลยีสารสนเทศ
*หลักสูตรวิทยาศาสตรบัณฑิต
**สาขาวิชาเทคโนโลยีสารสนเทศ
**สาขาแอนิเมชันและสื่อสร้างสรรค์
**สาขาการตลาดดิจิทัล
*หลักสูตรบริหารธุรกิจบัณฑิต
**สาขาวิชาคอมพิวเตอร์ธุรกิจ
*International Program in Hotel and Tourism Management
คณะแพทยศาสตร์
*หลักสูตรแพทยศาสตรบัณฑิต
*หลักสูตรวิทยาศาสตร์บัณฑิต
**ภาควิชาสาธารณสุขศาสตร์ สาขาอาชีวอนามัยและความปลอดภัย
บัณฑิตวิทยาลัย
คณะทันตแพทยศาสตร์
*หลักสูตรทันตแพทยศาสตรบัณฑิต
วิทยาลัยดนตรีและศิลปะการแสดง
*หลักสูตรศิลปกรรมศาสตร์
**สาขาวิชาดนตรี
**สาขาวิชาศิลปะการแสดง
วิทยาลัยนานาชาติ
= หน่วยงานต่างๆ =
สำนักอธิการบดี
สำนักทรัพยากรสารสนเทศ มหาวิทยาลัยสยาม
สำนักวิชาการ
สำนักประกันคุณภาพ
สำนักรับสมัครนักศึกษา
สำนักทะเบียนและวัดผล
สำนักแผนงานและวิจัยสถาบัน
สำนักสหกิจศึกษา
สำนักประชาสัมพันธ์
สำนักวิเทศสัมพันธ์
== บุคคลจากมหาวิทยาลัยสยามที่มีชื่อเสียง ==
ด้านศาสนา
สมเด็จพระมหาธีราจารย์ (ประสิทธิ์ เขมงฺกโร) ผู้ได้รับปริญญากิตติมศักดิ์ ปัจจุบันเป็นเจ้าอาวาสวัดยานนาวา, กรรมการมหาเถรสมาคม, ที่ปรึกษาเจ้าคณะภาค 10 (ฝ่ายศาสนศึกษา)
ด้านวงการบันเทิง
ธนิดา ธรรมวิมล สำเร็จการศึกษาปริญญาตรีคณะนิเทศศาสตร์ สาขาการประชาสัมพันธ์
ปุณยวีร์ สุขกุลวรเศรษฐ์ สำเร็จการศึกษาปริญญาตรีคณะนิเทศศาสตร์ (รุ่น 1) เอกการประชาสัมพันธ์
พศุตม์ บานแย้ม สำเร็จการศึกษาปริญญาตรีคณะนิเทศศาสตร์ สาขาการโฆษณา (วิชาโท การหนังสือพิมพ์และสิ่งพิมพ์) และระดับปริญญาโทที่คณะบัณฑิตวิทยาลัย หลักสูตรบริหารธุรกิจ
วริษฐ์ ทิพโกมุท สำเร็จการศึกษาปริญญาตรีคณะนิเทศศาสตร์
คิมเบอร์ลี่ แอน โวลเทมัส สำเร็จการศึกษาปริญญาตรีคณะศิลปกรรมศาสตร์ สาขาศิลปะการแสดงวิทยาลัยดนตรีและศิลปะการแสดง SCA
อรวิสา ทิวไผ่งาม สำเร็จการศึกษาปริญญาตรีคณะนิเทศศาสตร์ หลักสูตรการประชาสัมพันธ์
รุ่งรัตน์ เหม็งพานิช สำเร็จการศึกษาปริญญาตรีคณะศิลปกรรมศาสตร์ สาขาดนตรี เอกขับร้อง
ด้านกีฬา
ทนงศักดิ์ แสนสมบูรณ์สุข ศึกษาปริญญาตรี บริหารธุรกิจ นักกีฬาแบดมินตันชายทีมชาติไทย
ด้านการเมือง
กอบกุล นพอมรบดี สำเร็จการศึกษาปริญญาตรีสาขาการบัญชี
ประชา ประสพดี สำเร็จการศึกษาปริญญาตรี คณะนิติศาสตร์บัณฑิต
ประไพพรรณ พศบูรณินทร์ สำเร็จการศึกษาปริญญาตรี สาขานิเทศศาสตร์ เอกการประชาสัมพันธ์
ปารเมศ โพธารากุล สำเร็จการศึกษาปริญญาตรี สาขาการเงินและการธนาคาร
ศักดา โมกขมรรคกุล ผู้ได้ผู้ได้รับปริญญากิตติมศักดิ์ อดีตองคมนตรี และอดีตประธานศาลฎีกา
ด้านบุคลากรทางการศึกษา
กิจมาโนชญ์ โรจนทรัพย์ เป็นอาจารย์สอนที่สถาบันกวดวิชาพีนัคเคิล และอดีตอาจารย์คณะนิเทศศาสตร์
รองศาสตราจารย์ ดร.เจษฎ์ โทณวณิก บัณฑิตวิทยาลัย
รองศาสตราจารย์ จำนง วิบูลย์ศรี คณบดีคณะนิเทศศาสตร์ มหาวิทยาลัยสยาม ตั้งแต่ปี พ.ศ. 2544 จนถึงปี พ.ศ. 2551
อาจารย์ ดร.ณรงค์ มงคลวนิช ผู้ก่อตั้งมหาวิทยาลัยสยาม
พระวรวงศ์เธอ พระองค์เจ้าวิมลฉัตร ผู้ได้รับปริญญากิตติมศักดิ์ และอดีตอาจารย์สอนพิเศษภาษาอังกฤษ สำหรับนักเรียนที่เตรียมศึกษาต่อต่างประเทศ
รองศาสตราจารย์ สมาน งามสนิท บัณฑิตวิทยาลัย ผู้อำนวยการหลักสูตรนิเทศศาสตรมหาบัณฑิต มหาวิทยาลัยสยาม
ด้านวงการทหาร
พลอากาศเอก ชลิต พุกผาสุข เป็นองคมนตรี และอดีตผู้บัญชาการทหารอากาศของไทย
ด้านวงการพิธีกร
ภูณทัศน์ วิวัฒพัฒนอนันต์ สำเร็จการศึกษาปริญญาตรีคณะนิเทศศาสตร์ เอกโฆษณา
เอก ฮิมสกุล สำเร็จการศึกษาปริญญาตรีคณะนิเทศศาสตร์
== แหล่งข้อมูลอื่น ==
มหาวิทยาลัยสยาม
== อ้างอิง ==
 
สยาม
สยาม
สถานศึกษาในเขตภาษีเจริญ